Loffenau

**Loffenau** (amtlich *Loffenau*) isch e Gmai im Landkrais Raschdi z Bade-Wirttebärg. D Gmai het  Iiwohner (Stand: ). D Gmai isch sitt 1977 e staatlich anerkännte Erholungsort.
 
## Geografi
Loffenau lit am Weschthang vum Nordschwarzwald in eme Sittedal vum Murgdal unterhalb vu dr Deifelsmiili. Dr Bann bsteht us 13,4 % Landwirtschaftsflechi, 78,7 % Wald, 7,5 % Sidlungsflechi un 0,5 % sunschtiger Flechi. D Nochbergmaine vun Loffenau sin Bad Härraalb, Gaggenau un Gernschbach.

## Gmaindsgliderung
Zue Loffenau ghere newem glichnamige Dorf au no d Wohnblätz Albtaljagdhaus, Auf der Miß, Plotzsägmühle un Teufelsmühle.

## Gschicht
Loffenau het urspringlich dr Herre vun Eberstein ghert, wu s 1297 an s Kloschter Herrealb verkauft, dodrdurich isch s 1338 zue Wirttebärg kumme. Zwische Loffenau un Gernschbach verlauft di historisch Gänz zwische Bade un Wirttebärg.

; Iiwohnerentwicklung

## Verwaltung
Loffenau het mit dr Stadt Gernsbach un dr Gmai Wissebach e Verwaltungsgmainschaft veriibart.

; Burgermaischter
* 1977 bis 2017: Erich Steigerwald
* sitt 2017: Markus Burger

## Dialäkt
Dr Dialäkt vun Loffenau ghert zum Owerrhinalemannisch. Är isch dr ainzig alemannisch Dialäkt, wu im Phonem-Sischtem e interdentale Riiblut (vgl. ängl. ‚th‘) vorkunnt.  ð wird do noch em Matrial vum Sidweschtditsche Sprochatlas as stimmhaft ð gsproche. Z Loffenau findet mer Minimalbaar wie:
* v̥ɛdɘʀ 'Väter' – v̥ɛðɘʀ 'Feder'
* bodɘ 'geboten' – boðɘ 'Boden'
* leidɘ 'läuten' - leiðɘ 'leiden'

Dodermit isch di sognännt „fränkisch Spirantisierung“, d. h. d Entwicklung vu dr Verschlusslut, wu us germ. b., germ. g un germ. ð entstande sin, zue Riiblut z Loffenau vollständig durichgfiert. Derwilscht d Spirantiesierung vu germ. b > w in vil alemannische (un fränkische) Dialäkt durichgfiert isch, isch dr Riiblut us germ. g (germ. g > j, v, w, ɤ) nur im Nordweschte vum alemannische Sprochruum verbraitet, drzue in vil mittelditsche Dialäkt (vgl. pfälzisch geleche ‚glääge‘). D Spirantisierung vu germ. ð un dodermit e vollständigi Raienentwicklung degege isch nur z Loffenau noogwise. Mhd. ie, üe un uo sin wie in andere Dialäkt im Nordweschte vum alemannische Sprochruum monophthongiert, d. h. mer sait *Bruuder* statt 'Brueder' un *miid* statt 'mied'.

Loffenau isch e Belegort vum SSA gsii (RA-11).

## Bauwerk
* Evangelischi Heilig-Kriz-Kirch (1843, neigotisch)


Loffenau-Heilig-Kreuz-Kirche-01-gje.jpg|Heilig-Kriz-Kirch
Heilig-Kreuz-Kirche Loffenau (Innenansicht).jpg|Heilig-Kriz-Kirch (Innenaasicht)
Loffenau, Kirche St. Theresia.jpg|Kirch St. Theresia
Teufelsmühle.jpg|Loffenauer Huusbärg *Teifelsmihl*


## Literatur
* 
* Gemeinde Loffenau (Hrsg.): *700 Jahre Loffenau 1297–1997.* Rastatt 1997.
* Clemens Kieser, Karlfriedrich Ohr, Wolfgang Stopfel, Martin Walter: *Kunst- und Kulturdenkmale im Landkreis Rastatt und in Baden-Baden.* Konrad-Theiss Verlag, Stuttgart 2002, ISBN 3-8062-1599-5, S. 247.
* Landesarchivdirektion Baden-Württemberg, Landkreis Rastatt und Landesmedienzentrum Baden-Württemberg (Hrsg.): *Kreisbeschreibungen des Landes Baden-Württemberg – Der Landkreis Rastatt.* Band 2, Jan Thorbecke Verlag, Stuttgart 2002, ISBN 3-7995-1364-7, S. 251–267.

## Weblink

* www.loffenau.de

## Fueßnote